text: Oprørt over regionens spareplan
  19 juli 2011 kl. 13.58
  Borgmester Thomas Banke har afbrudt sin ferie. Han er oprørt over udmeldinger fra Region Syddanmark om at lukke Sygehus Lillebælt i Fredericia to år tidligere.
  I et sparekatalog, som regionsrådet har bedt om, foreslås, at sengeafdelingerne flyttes til Kolding allerede i 2012 for at spare. Det har hele tiden været meningen, at sengeafdelingerne skal flyttes til Kolding, når det nye stor-sygehus står færdigt i 2014.
  
  Mister skadeklinik
  Spareplanerne får borgmester Thomas Banke (V) til at frygte, at bl.a. skadeklinikken i Fredericia lukker før 2014.
  Thomas Banke siger til TV SYD, at han har afbrudt sin ferie. Han har bedt sin forvaltning om at udarbejde et notat, som kan forklare, hvilke konsekvenser en tidlig lukning af sygehuset i Fredericia vil få for byen
  